Michael Bolton
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Michael Bolton er en amerikansk sanger og låtskriver som siden slutten av 1980-årene har hatt stor internasjonal suksess med en rekke crooner-aktige ballader i en sterkt soulinspirert stil. Han har også skrevet sanger for en rekke andre artister.
Han sang rock og brukte fødenavnet Michael Bolotin på sine to første soloalbum, anno 1975 og 1976. Fra 1983 har artistnavnet vært Michael Bolton. Han slo gjennom i 1987 med The Hunger (1987), som inneholder hitene That's What Love Is All About og (Sittin' On) The Dock Of The Bay. Albumene Soul Provider (1989) og Time, Love & Tenderness (1991) gikk til topps i både USA og Norge. Bolton hadde også suksess med Timeless: The Classics (1992), The One Thing (1993) og This Is The Time: The Christmas Album (1996).Boltons største hits i perioden 1989 til 1995 var How Am I Supposed To Live Without You, How Can We Be Lovers, When I'm Back On My Feet Again, Love Is A Wonderful Thing, When A Man Loves A Woman, Said I Loved You...But I Lied og Can I Touch You...There?. På 2000-tallet har han sunget en del operaarier og standardlåter. Høsten 2020 ga han ut en julesingle med norske Matoma: It's Christmas Time. Les mer i Store norske leksikon popmusikk musikk i USA Eksterne lenker Michael Bolton